Myšlienočky z mojich ciest a poznaní / autor: Daniel Milan. 

1. Viesť znamená slúžiť, nič viac a nič menej.
2. Ak človek vo svojej tichosti prechováva túžbu, ktorá je dostatočne silná, zapáli zo svojho ticha a zo svojej túžby svet.
3. V ríši života je možné mať vplyv na druhých iba prostredníctvom síl života, ako je láska, povzbudenie, príklad.
4. Žiaden človek nevycíti v inom človeku dobro, ak ho nemá sám v sebe. Naučil som sa, že zapáliť dobro v iných ľuďoch, vieru a dôveru je treba od vlastných príkladov.
5. Neúspech vždy zo sebou nesie nejaké poučenie.
6. Je potrebné dávať si pozor pred veľkolepými a kvetnatými rečami a krásnymi akciami, pri ktorých nie je zrejmé ovocie skutočnej pravdy.
7. A kam presne by som chcel dôjsť ja neviem, ale viem, že ísť sa musí.
8. Keď neviem, ako by som najlepšie pomohol núdznym, chodím medzi nich a otváram poriadne oči aj srdce. Uvidím čo mám vidieť a urobím, čo mám urobiť. A preto nebývam vôbec oklamaný, ani sklamaný. Často sa mi stáva, že oni prídu ku mne a ja za to vďačím Bohu, lebo aj konať dobro si je treba zaslúžiť.
9. Musíme zabezpečovať dobro a nestarať sa o to, či má zmysel. Každé dobro má zmysel aj pre nezmysel toho ktorého poznania, že občas nebudeme dosahovať požadované ciele.
10. Mám právo zvážiť či a nakoľko som zodpovedný za riešenie problémov iných ľudí - nebyť poplatný systémom a inštitúciám. Mám právo zmeniť svoj názor. Mám právo robiť chyby a byť za ne zodpovedný. Mám právo povedať - ja neviem, nemôžem, nevládzem, nechcem. Mám právo byť nezávislý od dobrej vôle iných. Nemusím byť pre všetkých dobrý. Mám právo robiť aj nelogické rozhodnutia. Mám právo povedať: Ja ti nerozumiem. Mám právo povedať: Je mi to jedno. Nemusím byť perfektný podľa očakávania iných a ani nie som. Mám právo povedať NIE aj povedať ÁNO. Mám právo byť unavený aj znechutený. Mám právo na ochranu svojho duševného zdravia. Mám právo robiť a venovať sa tomu, čo ma najviac napĺňa, hoc je to neskutočné ťažké a často nedocenené.
11. V mojom svete, teda vo svete miniBODKY sa nepozeráme do budúcnosti o ktorej nič nevieme, ale konáme tak, aby sme ju tvorili.
12. V každom okamihu uskutočňujem alebo strácam nejakú možnosť, možnosť práve tohto jediného okamihu, kedy som mohol, mal.
13. Narodil som sa v lete..vraj. No až uprostred zimy som pocítil, že kdesi vo mne je nezničiteľné leto, ktoré najviac milujem pre jeho krásu farieb. Ľudského úsmevu a voľnosť všetkého v prírode, vrátane mňa samotného.
14. Asi nikto nevie, alebo nemôže vedieť, ako ďaleko siahajú jeho sily, pokiaľ ich nevyskúšal. Cestu buď nájdem, alebo urobím.
15. Ak sa tvorí budúcnosť, som si istý, že sa zároveň zlepšuje minulé.
16. Z vlastných skúseností viem, že radšej, ako by som si mal získať desať priateľov pretvárkou, získam si sto nepriateľov úprimnosťou.
17. Ľudia, ktorí nemajú čas na seba, majú čas na teba. A z pravidla to nie je čas venovaný na vykonávanie dobra v tvoj prospech.
18. Boh nám daruje oriešky, ale rozbiť si ich musíme aj tak sami.
19. Iba nerozumný človek zotrváva v omyle
20. Je našou povinnosťou urobiť tento svet lepším ako sme ho našli.
21. Mám čosi, čo ma ženie stále vpred a nedá sa to nijako zničiť. Chuť žiť, tvoriť a byť.
22. Ak nedôverujem sebe a vlastným schopnostiam, prečo by mi teda mali dôverovať druhí.
23. Kedy bude na Slovensku krásny život? Keď prestaneme byť každý najprv Ja, Ja a iba Ja.
24. Vôbec nie je hriechom dať prednosť sebe pred blížnym, keď sa nachádzame v tých istých ťažkých okolnostiach. Aj my sme blížni.
25. Víťazstvo zla stačí, pokiaľ dobrí ľudia budú čakať so založenými rukami. 
26. Nič čo je ľudské mi nie je a nikdy nebude cudzie.
